《上扬州钱帅》
明代·沈继祖

名世半千推硕德，淮南第一是扬州。
一尘不动边民乐，知有威扬慑虏酋。
人谓儒生将略疏，世人无未识真儒。
天下武夫俱夺气，钱公赤手缚于菟。
丰水有芑岂不仕，论者以为数世仁。
寿皇所以遗嗣圣，如此真材有几人。
夷虏久知唐李揆，近闻松漠搞毡车。
虏在目中余事耳，不烦遥度扫穹庐。
天津桥上骑驴客，儒者知兵似晋公。
五大在边非所称，谋谟合在庙堂中。
春风十里杨花路，天下花中独有琼。
樽俎折冲多胜赏，一时纸贵有诗扬。
淮南好客词人盛，风雅而来大小山。
旧客尚余枚叟在，秋风零落鬓毛班。
联名雁塔终呈再，讨贼螺川又几年。
范叔一寒今若此，绨袍或有故人怜。
少陵去阆依严郑，彭泽还家太守贤。
北道主人天下士，何须羞涩问囊钱。
万事消磨独有诗，人言此派在江西。
所期诵句百僚上，佳士由来经品题。

作者简介：[明]字公绳，后以字行，更字宜孙，万历（一五七三－一六二o）时吴郡（今江苏苏州）人。作山水，溪山宛转，林木森郁，尝为蔡亏父写诘摩诗意图。写闺阁中人，亦有态。《画史会要、明画录》。